Նիքի Մինաժ

Օնիքա Թանիա Մարաժ, ծանօթ՝ Նիքի Մինաժ անունով (անգլերէն՝ Nicki Minaj),  (8 Դեկտեմբեր 1982(1982-12-08), Սեն Ճէյմզ, Սպանիոյ նաւահանգիստը, Թրինիտատ), ամերիկացի «ռեփըր», երաժշտահան, դերասանուհի, երգչուհի, հեղինակ-կատարող, արուեստագիտուհի, երաժշտուհի, գործարար եւ նորաձեւութեան տիպար:։


== Կենսագրութիւն ==
Ծնած է 8 Դեկտեմբեր 1982-ին, Թրինիտատ եւ Թոպէյկոյի մէջ։ Ան ունի հնդկական, չինական եւ ափրիկեան արմատներ։ Յաճախած է «Elizabeth Blackwell Middle School 210» դպրոցը, ուր սորված է սրինգ նուագել։ Դպրոցը աւարտելէ ետք, ընդունուած է «Fiorello H. LaGuardia» երաժշտական դպրոցը: Մարաժ մականունը հնդկական է, իսկ Օնիքա անունը՝ ափրիկեան։ Նիքի Սեն Ճէյմզ քաղաքին մէջ ապրած է մեծ մօրը հետ մինչեւ հինգ տարեկան, որովհետեւ մինչ այդ իր ծնողները ապրելու վայր մը կը փնտռէին Նիու Եորքի մէջ։ Նիքի մօրը հետ յաճախ կ'այցելէր Նիու Եորք, մինչեւ անոր մօտ վերջնականապէս տեղափոխուիլը։ Նիքիի հայրը հարբեցող եւ թմրամոլ էր։ Ան յաճախ կը ծեծէր կինը, նոյնիսկ օր մը փորձած էր սպաննել զինք՝ տունը հրկիզելով։ Ընտանեկան վէճերը պատճառ կը հանդիսանային, որ Նիքի յաճախ բացակայէր տունէն։ Երբեմն ան օրերով կը նստէր իր ինքնաշարժին մէջ՝ ստեղծագործութիւններ յօրինելով, որոնք աւելի ուշ վերածուած են երգերու։


== Վաղ ժամանակներ ==

Անոր տաղանդը յայտնաբերած է «ռեփըր» Լիլ Ուէյն::
Օգոստոս 2009-ին Նիքի Մինաժ պայմանագիր մը կնքած է «Young Money Entertainment» խումբին հետ։ Պայմանագիրին ժամկէտին աւարտէն ետք ան կը սկսի աշխատիլ իր ալպոմին՝ «Pink Friday»-ին վրայ, որուն հրատարակումէն մէկ շաբաթ ետք «Billboard 200»-ի վրայ գրաւած է երկրորդ դիրքը, իսկ քանի մը շաբաթ ետք՝ գլխաւորած է զայն։ 2010-ին, Մինաժ կը դառնայ միակ կին անհատ արուեստագիտուհին աշխարհի վրայ, որուն 7 երգերը միաժամանակ կը գտնուին «Billboard Hot 100»-ի սիւնակին մէջ։ Նիքիի երկրորդ` «Your Love» երգը գրաւած է «Billboard Hot Rap Songs» սիւնակին առաջին հորիզոնականը։ «Pink Friday» ալպոմը հրատարակելէ մէկ ամիս ետք կը ստանայ հաւաստագիր մը՝ «Recording Industry Association of America», «RIAA»-ի կողմէ։ Աւելի ուշ՝ «Super Bass» երգը կը դառնայ համաշխարհային նշանաւոր եւ ճանչցուած, 2011-ի ամրան լաւագոյն երգը Ամերիկայի Միացեալ Նահանգներուն մէջ։ Նիքի Մինաժ մասնակցած է շարք մը ֆիլմերու մէջ՝ դերեր ստանձնելով Քամերոն Տիազի, Լեզլի Մանի, Քէյթ Ափթոնի, Նիքոլայ Քոսթըրի, Վալդաունի եւ ուրիշներու հետ։


== Ասպարէզ ==


=== 2007-2009 ասպարէզի սկիզբ, պայմանագիր՝ Young Money-ի հետ ===
Նիքի Մինաժ իր առաջին «Playtime Is Over Dirty Money Records» հաւաքածոն հրատարակած է 2007-ին։ Իր երկրորդ «Sucka Free» հաւաքածոն՝ 12 Ապրիլ 2008-ին։ 2009-ին Լիլ Ուէյն զինք յայտնաբերելէ ետք, պայմանագիր մը ստորագրած է «Young Money Entertainment»ի հետ, ուր ան հանդիսացած է իբրեւ միակ աղջիկ «ռեփըր»ը։ Ցարդ ան այս խումբին անդամներէն մէկն է:


=== 2010 -2011 Pink Friday ===
«Young Money Entertainment» մուտք գործելէ ետք, կը սկսի աշխատիլ իր առաջին «Pink Friday» ալպոմին վրայ։ Այս ալպոմը կը հրատարակուի 19 Նոյեմբեր 2010-ին։ Սկաւառակը ծախուած է երկու տարբերակներով՝ 13 երգ եւ 17 երգ: «Pink Friday» ալպոմին հասոյթը ներկայիս կը կազմէ 3,8 միլիոն տոլար: Ալպոմին 8 երգերն են`

«Your Love» (1 Յուլիս 2010),
«Check It Out» (3 Սեպտեմբեր 2010),
«Right Thru Me» (24 Սեպտեմբեր 2010),
«Moment 4 Life» (7 Դեկտեմբեր 2010),
«Did It On’em» (7 Մարտ 2011),
«Super Bass» (5 Ապրիլ 2011),
«Girls Fall Like Dominoes» (11 Ապրիլ 2011),
«Fly» (30 Օգոստոս 2011)։Ամէնէն յաջող երգը կը համարուի «Super Bass»-ը, որ դարձած է համաշխարհային նշանաւոր երգ մը։ «Pink Friday» ալպոմին շնորհիւ Նիքի Մինաժ համաշխարհային ճանաչում կ'ունենայ։ 2011-ին Նիքի Մինաժի կատարած երկու երգերը կը ներառուին ֆրանսացի ձայնի հաղորդավար՝ Դաւիթ Կեթթայի ալպոմին մէջ։ Ինչպէս նաեւ ան մասնակցութիւն կ'ունենայ «Սառցէ դարաշրջան» ժապաւէնին ստեղծման մէջ՝ հնչիւնաւորելով գլխաւոր հերոսներէն մէկը։ Տարեվերջին սկսած է ձայանգրել Բ. միազարկ ալպոմը՝ «Pink Friday: Roman Reloaded»-ը։


=== 2011-2012 (Սեպտեմբեր) Pink Friday: Roman Reloaded ===

Նոյեմբեր 2011-ին Նիքի Մինաժ իր «twitter»-ի էջին վրայ կը յայտնէ իր նոր ալպոմին խորագիրն ու հրապարակման ամսեթիւը: Հետաքրքրութիւն յառաջացնելու նպատակով ան կը հրապարակէ «Stupid Hoe» երգը, որուն հիման վրայ նկարահանուած տեսահոլովակը կ'արգիլուի 87 երկիրներու մէջ։ 14 Փետրուար 2012-ին հրապարակուած «Starships» երգը հետագային նշանաւոր եւ համաշխարհային ճանաչում ունեցող երգ մը կը դառնայ։ Նիքի Մինաժ կը մասնակցի Մատոնայի ալպոմին ձայնագրութեան՝ անոր հետ կատարելով երկու երգ։ 2 Ապրիլ 2012-ին կը հրապարակուի Նիքիի միւս ալպոմը, որ կը կոչուի «Pink Friday: Roman Reloaded», որ կը պարփակէ 19 երգ։ Աւելի ուշ կը յայտարարուի, թէ Նիքի Մինաժ կ'աշխատի իր նոր եւ առաջին մինի- ալպոմին վրայ, որ հետագային կը հրատարակուի 19 Նոյեմբեր 2012-ին։


=== 2012 (Սեպտեմբեր) -2013 Pink Friday: Roman Reloaded - The Re - Up եւ American Idol ===

2012-ին ան Ալիշա Քիզի հետ կը հրապարակէ «Girl on Fire» երգը, ապա «Freedom» երգը։ Նիքի Մինաժ այդ երգով առաջին անգամ ելոյթ կ'ունենայ «American Music Award 2012»-ին։ «Pink Friday։ Roman Reloaded - The Re-Up» ալպոմը «Pink Friday։ Roman Reloaded»-ի վերատեսութեան ենթարկուած տարբերակն է։ «Pink Friday։ Roman Reloaded - The Re-Up» ալպոմին սկաւառակը կը վաճառուի 40.000 օրինակով։ Սկաւառակները կը վաճառուին «Pink Friday: Roman Reloaded» DVD ձեւաչափով։
2012-ի վերջը կ'արտադրուի 2 «cosmetic» միջոցներ Նիքի Մինաժի եւ «MAC Cosmetics»-ի կողմէ: Ինչպէս նաեւ Նիքի Մինաժ պայմանագիր մը կը կնքէ նորաձեւութեան հաւաքածոներ արտադրող ընկերութեան մը հետ: Պայմանագրութեան մէջ նշուած էր, որ ան հետագային կրնար ստեղծել նորաձեւութեան իր անհատական հաւաքածոն։
16 Յունուար 2013-ին «American Idol» ծրագիրին մէջ Նիքի Մինաժը կը տեսնենք դատակազմին մէջ։ Ծրագիրին առաջին դրուագը կ'ունենայ 11.000.000 հանդիսատես։ Այդ ձեռնարկին մեծ վիճաբանութիւն մը տեղի կ'ունենայ հանրայայտ երգչուհի՝ Մրայա Քերիին հետ։ Հետագային Նիքի Մինաժ կը յայտարարէ, թէ վերջինիս հետ ունեցած հարցերը լուծուած են։


=== The Pinkprint ===
«Twitter»-ի միջոցով Նիքիի ուղղուած հարցումի մը, թէ արդեօ՞ք Գ. ալպոմը «The Pinkprint» պիտի կոչուի, ան բացասական պատասխան Կու տայ։ Սակայն աւելի ուշ կը պարզուի, թէ ալպոմը այդպէս պիտի կոչուէր։ 21 Մայիս 2014-ին, Նիքի Մինաժ կը հրապարակէ «Pills N Potions»-ը, «The Pinkprint» ալպոմին առաջին երգը։ Օգոստոս 2014-ին կը հրապարակէ 2-րդ երգը՝ «Anaconda» անուանումով, ապա հինգ երգ՝ «Only», «Bed of Lies», «Truffle Butter», «The Night Is Still Young» եւ «Trini Dem Girls»։ «The Pinkprint» ալպոմը կը հրապարակուի 12 Դեկտեմբեր 2014-ին:


== Արուեստագիտութիւն ==
Նիքի Մինաժ իր համերգներու եւ տեսահոլովակներու ընթացքին յաճախ կ'օգտագործէ զարդարուն զգեստներ եւ կեղծամներ, որուն համար ալ զինք կը նմանեցնեն Լէյտի Կակային, եւ յաճախ ալ զինք կ'անուանեն «Սեւ Լէյտի Կակա»: Նիքի Մինաժի սիրելի յարդարողներն են՝ Ալեքսանտր Մակ Քուինը, Տոանթելա Վերսաչին եւ Քրիստիան Լուպուտէն։ «The Huffington Post»-ը Նիքի Մինաժի ոճը անուանած է «ռիսքային», «հագուստի խիզախ ընտրութիւն» եւ «ոչ աւանդական»՝ նշելով, որ անոնք շատ գունագեղ են եւ «խենթ»։ Նիքի Մինաժ հրաւիրուած է տարբեր փառատօններու ներկայ գտնուելու։ Ան 2011-ին «Victorias Secret» ձեռնարկին «Super Bass» երգով հանդէս եկած է։


== Ալթըր Էկօ ==

«New York Magazine»-ի հետ հարցազրոյցի մը ընթացքին ան կ'ըսէ, թէ իր ընտանեկան հարցերէն խուսափելու համար յաճախ ինքզինք կը պատկերացնէր իբրեւ ուրիշ մարդ։ «Քուքի»ն իր առաջին կերպարն էր, որ երկար ժամանակ մը իրեն կ'ընկերակցի։ Ապա ի յայտ կու գայ «Հարաժուքու Պարպին», յետոյ՝ «Նիքի Մինաժ»ը:
Նիքիի սիրած գոյնը վարդագոյնն է։
18 Նոյեմբեր 2010-ին, Նիքի կը ներկայացնէ իր նոր Ալթըր էկօն, զոր անուանած է «Նիքի Թէրէզա»: Ինչպէս նաեւ 6 Դեկտեմբեր 2010-ին «Lopez Tonight»-ին մէջ Նիքի հաղորդավարին կը ներկայացնէ իր Ալթըր էկօն` սպանական ոճով, զոր անուանած է «Ռոսա». կ'արտասանուի իբրեւ «Ռ-ռ-ռ-ռ-ռոսա»: Այդ օրերուն Նիքի գունաւոր մազ ունէր:
Իր ալպոմին հրապարակման համար ան կը ստեղծէ նոր Ալթըր էկօ մը՝ «Ռոման Սոլանսկի»ն: Նիքի Մինաժ կ'ըսէ, թէ «Ռոման» իր զոյգ եղբայրն է։ Նիքի կ'ըսէ նաեւ, որ ինքն այդ Ալթըր էկօն կ'ընդունի, երբ շատ ջղային ըլլայ։ «Ռոման» կոպիտ կերպար մըն է Լոնտոնէն:
«Ռոման» մայր մը ունի, որուն անունը «Մարթա Սոլանսկի» է։ «Ռոման»ին մայրը Մեծն Բրիտանիայէն է։ «Ռոման» ու իր մայրը առաջին անգամ կը յայտնուին «Roman’s Revenge» երգին մէջ։ Մարթա կերպարը կը ներկայացուի նաեւ «Moment 4 Life» երգին տեսահոլովակին մէջ, ուր ան կը հանդիսանայ Նիքի Մինաժի կնքամօր դերով։


== Հետաքրքրական Փաստեր ==
2013-ին իր մտայղացումով «Myx Moscato» ալքոհոլային խմիչքը կը վաճառուի «KMART» խանութներուն մէջ։Ան սիրավէպեր ունեցած է Տրէյքի եւ Լիլ Ուէյնի հետ։ 10 տարիէն աւելի ապրած է Սաֆարի Սամուէլսի հետ, սակայն անկէ բաժնուած է 2014-ին։

Նիքի կը կրէ վարդագոյն կեղծամ Lamborghini Aventador:2010-2015 թուականներուն եղած է միակ ռեփըրը, որ 5 անգամ անընդմէջ յաղթած է «ՊԷԹ» («BET Awards») մրցոյթին։

2011-ին սպաննուած է Նիքիի զարմիկը. ան իր «Champion» եւ «All Things Go» երգերուն մէջ խօսքեր նուիրած է անոր։Նիքի իր ձախ ձեռքին ունի չինարէն հիերոգլիֆներէ կազմուած դաջուածք մը՝ 上帝與你常在 (shàngdì yǔ nǐ cháng zài), որ կը նշանակէ Աստուած միշտ քեզի հետ է։
Նիքի Մինաժի արհեստավարժ ոճաբանը Ռուշքա Պերգմանն է։
Օգոստոս 2015-ին Մատամ Թիւսոյի թանգարանին (Madame tussauds) մէջ տեղադրուած է Նիքի Մինաժի մոմէ արձանը:
Նիքի մուտք կը գործէ «Forbes»-ի Top-30 ամէնէն հարուստ ռեփըրներու ցանկին մէջ։ Նիքիի հարստութիւնը ներկայիս կը գնահատուի 70.000.000 ԱՄՆ տոլարով: 2013-ին ան համարուած էր աշխարհի 4-րդ ամէնէն հարուստ ռեփըրը։ 2015-ին գրաւած է նոյն ցանկին 9-րդ տեղը՝ ունենալով 21.000.000 ԱՄՆ տոլար։


== Դերակատարութիւն ==
2012 - Սառցէ դարաշրջան 4։ Մայր ցամաքային տեղաշարժ - Սթեֆի
2014 - Այլ կին - Լիտիա
2014 - The Pinkprint Movie - գլխաւոր դերակատար
2016 - Վարսայարդարանոց 3 - Տարիա


== Մրցանակներ ==
2010 - Awards BET Awards
Լաւագոյն ակումբ (Young Money) (ախոյեան) 

Լաւագոյն նոր արուեստագիտուհի (Young Money) (ներկայացուած)
Viewer’s Choice: «BedRock» (Young Money feat. Lloyd) (ներկայացուած)
Լաւագոյն հիփ-հոփ արուեստագիտուհի (ախոյեան)
Լաւագոյն նոր արուեստագիտուհի (ախոյեան)
Բնատիպ ոճի մրցանակ (ախոյեան)
Երկրպագուներու կողմէ ճանչցուած (ախոյեան)
Տարուան շտապող (ներկայացուած)2010 - Teen Choice Awards

Choice Breakout Artist - կանայք (ներկայացուած)2010 - MTV Video Music Awards

Լաւագոյն նոր արուեստագիտուհի. «Massive Attack» (Sean Garrett-ի հետ միասին) (ներկայացուած)2010 MOBO Awards

Լաւագոյն այլազգի կատարող (ներկայացուած)2011 - MTV Video Music Awards

Լաւագոյն հիփ-հոփ տեսերիզ (ախոյեան)
Լաւագոյն կնոջ տեսերիզ (ներկայացուած)
Լաւագոյն համագործակցում (Drake-ի հետ միասին) (ներկայացուած)2011 - American Music Awards

Լաւագոյն «ռեփ», հիփ-հոփ արուեստագիտուհի (ախոյեան)
Լաւագոյն «ռեփ», հիփ-հոփ Ալպոմ (ախոյեան)2011 - BET Awards

Լաւագոյն «ռեփ», հիփ-հոփ արուեստագիտուհի (ախոյեան)2012 - Grammy Awards

Լաւագոյն R&B ալպոմ (ներկայացուած)
Լաւագոյն նոր արուեստագիտուհի (ներկայացուած)2012 - Video Music Awards

Լաւագոյն կնոջ տեսերիզ (ախոյեան)2012 BET Awards

Լաւագոյն հիփ-հոփ արուեստագիտուհի (ախոյեան)2013 - American Music Awards

Լաւագոյն «ռեփ», հիփ-հոփ արուեստագիտուհի (ախոյեան)2013 - Billboard Music Awards

Թոփ «ռեփ» արուեստագիտուհի (ախոյեան)2013 - BET Awards

Լաւագոյն հիփ-հոփ արուեստագիտուհի (ախոյեան)2014 - Awards BET Awards

Լաւագոյն հիփ-հոփ արուեստագիտուհի (ախոյեան)2014 - MTV Europe Music Awards

Լաւագոյն հիփ-հոփ կատարող (ախոյեան)
Լաւագոյն կին կատարող (ներկայացուած)
Լաւագոյն տեսք (ներկայացուած)
Երկրպագուներու լաւագոյն աջակցութիւն (ներկայացուած)


== Սկաւառակագրութիւն ==


=== Աշխատանոցային Ալպոմներ ===
2010 - Pink Friday
2012 - Pink Friday։ Roman Reloaded
2014 - The PinkPrint


=== Համատեղ Ալպոմներ ===
2009 - We Are Young Money (Young Money-ի հետ)
2012 - YMCMB (Young Money-ի հետ, Cash Money Records)
2014 - Rise Of Empire (Young Money-ի հետ)


=== Օրինական Ալպոմներ ===
2007 - Playtime Is Over
2008 - Sucka Free
2009 - Beam Me Up Scotty


=== Երգեր ===


=== Տեսահոլովակներ ===